CELEX: 62017TA0543
Language: el
Date: 2019-06-06 00:00:00
Title: Υπόθεση T-543/17: Απόφαση του Γενικού Δικαστηρίου της 6ης Ιουνίου 2019 — ΕΤΕπ κατά Συρίας (Ρήτρα διαιτησίας — Σύμβαση δανείου «Syrian Healthcare» αριθ. 21595 — Μη εκτέλεση της συμβάσεως — Επιστροφή προκαταβληθέντων ποσών — Τόκοι υπερημερίας — Διαδικασία εκδόσεως ερήμην αποφάσεως)

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/35
            
         
      Απόφαση του Γενικού Δικαστηρίου της 6ης Ιουνίου 2019 — ΕΤΕπ κατά Συρίας
      (Υπόθεση T-543/17) (1)
      
      (Ρήτρα διαιτησίας - Σύμβαση δανείου «Syrian Healthcare» αριθ. 21595 - Μη εκτέλεση της συμβάσεως - Επιστροφή προκαταβληθέντων ποσών - Τόκοι υπερημερίας - Διαδικασία εκδόσεως ερήμην αποφάσεως)
      (2019/C 280/50)
      Γλώσσα διαδικασίας: η αγγλική
      
         Διάδικοι
      
      
         Ενάγουσα: Ευρωπαϊκή Τράπεζα Επενδύσεων (εκπρόσωποι: αρχικώς P. Chamberlain, T. Gilliams, F. Oxangoiti Briones και J. Shirran, στη συνέχεια F. Oxangoiti Briones, J. Klein και J. Shirran, επικουρούμενοι από τους D. Arts, δικηγόρο, και T. Cusworth, solicitor)
      
         Εναγομένη: Αραβική Δημοκρατία της Συρίας
      
         Αντικείμενο
      
      Αγωγή δυνάμει του άρθρου 272 ΣΛΕΕ με αίτημα να υποχρεωθεί η Αραβική Δημοκρατία της Συρίας να επιστρέψει τα ποσά που οφείλονται στο πλαίσιο της συμβάσεως δανείου «Syrian Healthcare» αριθ. 21595, προσαυξημένα με τόκους υπερημερίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Υποχρεώνει την Αραβική Δημοκρατία της Συρίας να επιστρέψει στην Ευρωπαϊκή Ένωση, η οποία εκπροσωπείται από την Ευρωπαϊκή Τράπεζα Επενδύσεων (ΕΤΕπ), τα ποσά των 62 646 209,04 ευρώ και 3 582 381,15 δολαρίων Ηνωμένων Πολιτειών (USD).
                  
               
            
                  2)
               
               
                  
                     Οφείλονται τόκοι υπερημερίας επί των εν λόγω ποσών, υπολογιζόμενοι σύμφωνα με τη μέθοδο που προβλέπεται από το άρθρο 3, παράγραφος 2, της συμβάσεως δανείου «Syrian Healthcare» αριθ. 21595, η οποία συνήφθη μεταξύ της ΕΤΕπ και της Αραβικής Δημοκρατίας της Συρίας στις 15 Ιουνίου 2002 και η οποία τροποποιήθηκε στις 17 Οκτωβρίου και 29 Νοεμβρίου 2007, επί των βασικών ποσών και των συμβατικών τόκων, από την ημερομηνία της 9ης Αυγούστου 2017 έως την ημερομηνία εξοφλήσεως.
                  
               
            
                  3)
               
               
                  
                     Απορρίπτει την αγωγή κατά τα λοιπά.
                  
               
            
                  4)
               
               
                  
                     Καταδικάζει την Αραβική Δημοκρατία της Συρίας στα δικαστικά έξοδα.
                  
               
            
         (1)  EE C 369 της 30.10.2017.